En middelsstor til stor (hannen 37-68 millimeter), blank, brunsvart hjortebille. Mandiblene hos hannen er kraftige og krumme, i mesteparten av lengden sagtakkede langs innerkanten, også med en kraftig tann omtrent to tredjedeler ute. De knebøyde antennene har vanligvis en fire-leddet vifte. Hodets side og bakhodet har markerte, høye kjøler hos store hanner. Beina er mørke.